ગ્રેજ્યુએટ થયા પછી મેં, જિતુ અને રંજન ત્રણેયે સાથે જીપીએસસીના વર્ગ એક બેની સ્પર્ધાત્મક પરીક્ષા આપવાનું નક્કી કર્યું. પ્રિલિમિનરી એક્ઝામ આપ્યા પછી હું બેચેન બની ગયો, કારણ કે જ્યારે જિતુ મારી સાથે હોય ત્યારે તેની જીત અને મારી હાર નિશ્ચિત હતી. છતાં રિઝલ્ટ આવ્યું ત્યારે જિતુ કરતાં મને વધુ આશ્ચર્ય થયું જિતુ અને હું બે પાસ થઈ ગયા હતા. ટકાવારીમાં હું તેનાથી આગળ હતો જોકે રંજન ફેલ થઈ હતી.